– प्रशांत निशांत
भोजपुरीया पर्दे पर ससुरारी जिन्दाबाद, भैया हमार, सुहाग, भोजपुरिया डॉन, लोफर, जैसी सुपरहिट फिल्में देने वाले निर्देशक रवि सिन्हा एक्शन स्टार विराज भट्ट के साथ भोजपुरिया पर्दे पर एक कंपलीट एक्शन फिल्म “खुद्दार” लेकर आ रहे हैं. आदिशक्ति इंटरटेनमेंट प्रस्तुत व द एंगल क्रिएशन के बैनर तले बन रही निर्माता दिनेश चौबे की इस फिल्म में विराज भोजपुरी की दो हॉट नायिकायें मोनालिसा व कोमल ढिल्लन के साथ इश्क फरमाते नजर आयेंगें.
फिल्म के निर्माता दिनेश चौबे बिहार के सासाराम के रहने वाले हैं. फिल्म में माया यादव, अली खान व अवधेश मिश्रा की अन्य प्रमुख भूमिकाएँ हैं. फिल्म में मधुर संगीत है राजेश गुप्ता का वहीं गीत है कमल किशोर राजू व चन्द्रभूषण तिवारी के. फिल्म के निर्देशक रवि सिन्हा के मुताबिक “खुद्दार” एक संपूर्ण मनोरंजक फिल्म साबित होगी. फिल्म का प्रदर्शन फरवरी में किया जायेगा.
mar_Deva bho_Deva bho_Deva